พ่อขับรถบรรทุกเหล็ก ชนบนเขาโทน ลูกสาว 4 ขวบดับ คาดเบรกแตก
โชเฟอร์ขับรถบรรทุกเหล็กเส้นมาพร้อมเมีย ลูก 2 คน จากอีสานมุ่งตะวันออก ขึ้น เขาโทน ปราจีนบุรี ขาลงเขาเบรกเอาไม่อยู่ พุ่งชนท้ายรถบรรทุกตู้คอนเทนเนอร์ ก่อนชนแบริเออร์พังยับ ลูกสาว 4 ขวบเสียชีวิต บาดเจ็บ 4  ,เวลา 05.00 น.วันที่ 11 ต.ค. ร.ต.อ.ยุทธภูมิ ดำรงธรรม รองสว.(สอบสวน)สภ.วังขอนแดง อ.นาดี จ.ปราจีนบุรี รับแจ้งเหตุมีรถบรรทุกพ่วงชนกับรถบรรทุกพ่วง ในที่เกิดเหตุมีผู้เสียชีวิตและบาดเจ็บจำนวนหลายราย บริเวณทางขึ้นและลงเขา ถนนสาย 304 วังน้ำเขียว-กบินทร์บุรี กม. 207-208 ม.8 ต.บุพราหมณ์ อ.นาดี,หลังรับแจ้งพร้อมด้วยนายนภดล งามเหลือ นายอำเภอนาดี หน่วยกู้ภัยมูลนิธิสัจจะพุทธธรรมกบินทร์บุรี รุดไปตรวจสอบที่เกิดเหตุ พบรถบรรทุกกึ่งพ่วง ไม่ทราบยี่ห้อ หัวสีขาว ทะเบียน70-5612 อุดรธานี ตัวพ่วง 70-5613 อุดรธานี ของบริษัทสุพจน์ขนส่ง จาก จ.อุดรธานี มุ่งหน้าชลบุรี บรรทุกเหล็กมาเต็มคัน ชนท้ายรถบรรทุกตู้คอนเทนเนอร์ที่อยู่ด้านหน้า ก่อนพลิกคว่ำชนกับแท่งแบริเออร์ สภาพพังยับเยิน เศษเหล็กจำนวนมากกระจายเกลื่อน กีดขวางช่องทางขาลงเขา 1 ช่องทาง ส่งผลทำให้การจราจรต้องหยุดชะงักชั่วคราว,บริเวณด้านหน้าของรถพบ มีผู้ได้รับบาดเจ็บนอนกองอยู่ ซึ่งเป็นครอบครัวเดียวกัน จำนวน 4 คน ทราบชื่อนายสิงหา สีเหลี่ยมงาม อายุ 55 ปี คนขับ บ้านเลขที่ 280 หมู่ 12 ต.ดงมะไฟ อ.สุวรรคูหา จ.หนองบัวลำภู 2.นางจีรวรรณ สี่เหลี่ยมงาม ภรรยา ไม่ทราบอายุ 3. ด.ช.อนุรักษ์ สี่เหลี่ยมงาม อายุ 10 ปี และ 4.ด.ญ.พิมพ์ชนก สุดทอน อายุ 4 ปี (เสียชีวิต),นอกจากนี้ ห่างกันประมาณ 20 เมตร ยังพบรถบรรทุกพ่วงบรรทุกตู้คอนเทนเนอร์ หัวสีขาว ไม่ทราบยี่ห้อ ทะเบียน 70-6715 ชลบุรี สภาพถูกชนท้าย เสียหลักชนกับแท่งแบริเออร์ และแผงกั้นเสียงรบกวนสัตว์ป่าได้รับความเสียหาย มีผู้ได้รับบาดเจ็บ 1 ราย ชื่อนายสุรพล เลิศสุข อายุ 59 ปี ผู้ได้รับบาดเจ็บทั้งหมดถูกนำส่ง รพ.นาดี,นายสุรพล เลิศสุข คนขับรถบรรทุกตู้คอนเทนเนอร์ กล่าวว่า ขับรถกลับจาก จ.หนองคาย หลังจากที่ไปส่งสินค้า และกำลังกลับไปส่งตู้เปล่าที่แหลมฉบัง จ.ชลบุรี เมื่อมาถึงจุดเกิดเหตุ มีเสียงดังโครมใหญ่ เนื่องจากถูกรถพ่วงบรรทุกเหล็กมาเต็มคันพุ่งชนท้าย ส่งผลเสียหลักชนกับแท่งแบริเออร์และแผงกั้นเสียงได้รับความเสียหาย ส่วนสาเหตุน่าจะมาจากความเร็วทำให้ลมเบรกหมด บังคับรถไม่ได้ รถบรรทุกเหล็กจึงพุ่งชนท้ายรถตนดังกล่าว
โชเฟอร์ขับรถบรรทุกเหล็กเส้นมาพร้อมเมีย ลูก 2 คน จากอีสานมุ่งตะวันออก ขึ้น เขาโทน ปราจีนบุรี ขาลงเขาเบรกเอาไม่อยู่ พุ่งชนท้ายรถบรรทุกตู้คอนเทนเนอร์ ก่อนชนแบริเออร์พังยับลูกสาว 4ขวบเสียชีวิต
เขาโทน,ชนบนเขาโทน,ชนตาย4บาดเจ็บ4,เขาโทน ปราจีนบุรี,ข่าวทั่วไป